Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5001

3. cikk Ezt a határozatot, amely angol, dán, francia, görög, holland, ír, német, olasz, portugál és spanyol nyelven készült, és amely e nyelveken készült szövegeinek mindegyike egyaránt hiteles, közölni kell az Európai Szén- és Acélközösség tagállamaival, a Spanyol Királysággal és a Portugál Köztársasággal. Kelt Luxembourgban, 1985. június 15-én. A Tanács részéről G. ANDREOTTI az elnök 2004/60/II. szám AZ EURÓPAI KÖZÖSSÉGEK TANÁCSÁNAK 1985. június 11-i HATÁROZATA a Spanyol Királyságnak és a Portugál Köztársaságnak az Európai Gazdasági Közösségbe és az Európai Atomenergia-közösségbe történő felvételéről AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó szerződésre, és különösen annak 237. cikkére, tekintettel az Európai Atomenergia-közösséget létrehozó szerződésre, és különösen annak 205. cikkére, tekintettel a Bizottság véleményére, hivatkozással az Európai Parlament véleményére, mivel a Spanyol Királyság és a Portugál Köztársaság tagként való felvételét kérte az Európai Gazdasági Közösségbe és az Európai Atomenergia-közösségbe; ÚGY HATÁROZOTT: hogy elfogadja ezeket a felvételi kérelmeket; a felvétel feltételei, valamint a szerződéseknek a felvétel következtében szükségessé váló kiigazításai a tagállamok, valamint a Spanyol Királyság és a Portugál Köztársaság között létrejövő megállapodás tárgyát képezik. Kelt Luxembourgban, 1985. június 11-én. A Tanács részéről G. ANDREOTTI az elnök 2004/60/II. szám SZERZŐDÉS A BELGA KIRÁLYSÁG, A DÁN KIRÁLYSÁG, A NÉMETORSZÁGI SZÖVETSÉGI KÖZTÁRSASÁG, A GÖRÖG KÖZTÁRSASÁG, A FRANCIA KÖZTÁRSASÁG, ÍRORSZÁG, AZ OLASZ KÖZTÁRSASÁG, A LUXEMBURGI NAGYHERCEGSÉG, A HOLLAND KIRÁLYSÁG, NAGY BRITANNIA ÉS ÉSZAK-ÍRORSZÁG EGYESÜLT KIRÁLYSÁGA (AZ EURÓPAI KÖZÖSSÉGEK TAGÁLLAMAI), VALAMINT A SPANYOL KIRÁLYSÁG, A PORTUGÁL KÖZTÁRSASÁG KÖZÖTT, A SPANYOL KIRÁLYSÁGNAK ÉS A PORTUGÁL KÖZTÁRSASÁGNAK AZ EURÓPAI GAZDASÁGI KÖZÖSSÉGHEZ ÉS AZ EURÓPAI ATOMENERGIA-KÖZÖSSÉGHEZ TÖRTÉNŐ CSATLAKOZÁSÁRÓL ŐFELSÉGE A BELGÁK KIRÁLYA, ŐFELSÉGE DÁNIA KIRÁLYNŐJE, A NÉMETORSZÁGI SZÖVETSÉGI KÖZTÁRSASÁG ELNÖKE, A GÖRÖG KÖZTÁRSASÁG ELNÖKE, ŐFELSÉGE SPANYOLORSZÁG KIRÁLYA, A FRANCIA KÖZTÁRSASÁG ELNÖKE, ÍRORSZÁG ELNÖKE, AZ OLASZ KÖZTÁRSASÁG ELNÖKE, Ő KIRÁLYI FENSÉGE A LUXEMBURGI NAGYHERCEG, ŐFELSÉGE HOLLANDIA KIRÁLYNŐJE, A PORTUGÁL KÖZTÁRSASÁG ELNÖKE, ŐFELSÉGE NAGY BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE, EGYESÜLVE azon óhajukban, hogy az Európai Gazdasági Közösséget létrehozó szerződés és az Európai Atomenergia-közösséget létrehozó szerződés célkitűzéseinek megvalósítását elősegítsék, AZZAL A SZÁNDÉKKAL, hogy e szerződések szellemében a már meghatározott alapokon Európa népei között egyre szorosabb egységet hozzanak létre, FIGYELEMBE VÉVE, hogy az Európai Gazdasági Közösséget létrehozó szerződés 237. cikke és az Európai Atomenergiaközösséget létrehozó szerződés 205. cikke lehetőséget teremt az európai államoknak arra, hogy a Közösségek tagjává váljanak, FIGYELEMBE VÉVE, hogy a Spanyol Királyság és a Portugál Köztársaság tagként való felvételét kérte e Közösségekbe, FIGYELEMBE VÉVE, hogy az Európai Közösségek Tanácsa a Bizottság véleményének elnyerését követően úgy nyilatkozott, hogy támogatja ezen államok felvételét, ÚGY HATÁROZTAK, hogy közös megegyezéssel megállapítják a felvétel feltételeit, valamint az Európai Gazdasági Közösséget létrehozó szerződésen és az Európai Atomenergia-közösséget létrehozó szerződésen végrehajtandó kiigazításokat, és e célból meghatalmazottjaikként jelölték ki: ŐFELSÉGE A BELGÁK KIRÁLYA: Wilfried MARTENS miniszterelnököt; Leo TINDEMANS külügyminisztert; Paul NOTERDAEME nagykövetet, az Európai Közösségekhez delegált állandó képviselőt; 2004/60/II. szám ŐFELSÉGE DÁNIA KIRÁLYNŐJE: Poul SCHLÜTER miniszterelnököt; Uffe ELLEMANN-JENSEN külügyminisztert; Jakob Esper LARSEN nagykövetet, az Európai Közösségekhez delegált állandó képviselőt; A NÉMETORSZÁGI SZÖVETSÉGI KÖZTÁRSASÁG ELNÖKE: Hans-Dietrich GENSCHER szövetségi külügyminisztert; Gisbert POENSGEN nagykövetet, az Európai Közösségekhez delegált állandó képviselőt; A GÖRÖG KÖZTÁRSASÁG ELNÖKE: Iannisz HARALAMBOPOULOSZ külügyminisztert; Theodorosz PAGALOSZ külügyminisztériumi (EGK-ügyekért felelős) államtitkárt; Alexander ZAFIRIOU nagykövetet, az Európai Közösségekhez delegált állandó képviselőt; ŐFELSÉGE SPANYOLORSZÁG KIRÁLYA: Felipe GONZÁLEZ MÁRQUEZ miniszterelnököt; Fernando MORÁN LÓPEZ külügyminisztert; Manuel MARÍN GONZÁLEZ az Európai Közösségekkel fennálló kapcsolatokért felelős államtitkárt; Gabriel FERRÁN de ALFARO, nagykövetet, az Európai Közösségekhez delegált misszió vezetőjét; A FRANCIA KÖZTÁRSASÁG ELNÖKE: Laurent FABIUS miniszterelnököt; Roland DUMAS külügyminisztert; Catherine LALUMIÈRE európai ügyekkel megbízott tárca nélküli minisztert; Luc de LA BARRE de NANTEUIL nagykövetet, az Európai Közösségekhez delegált állandó képviselőt; ÍRORSZÁG ELNÖKE: Dr. Garret FITZGERALD, miniszterelnököt; Peter BARRY, külügyminisztert; Andrew O’ROURKE nagykövetet, az Európai Közösségekhez delegált állandó képviselőt; 2004/60/II. szám AZ OLASZ KÖZTÁRSASÁG ELNÖKE: Bettino CRAXI a Miniszterek Tanácsának elnökét; Giulio ANDREOTTI külügyminisztert; Pietro CALAMIA nagykövetet, az Európai Közösségekhez delegált állandó képviselőt; Ő KIRÁLYI FENSÉGE A LUXEMBURGI NAGYHERCEG: Jacques F. POOS miniszterelnök-helyettest, külügyminisztert; Joseph WEYLAND nagykövetet, az Európai Közösségekhez delegált állandó képviselőt; ŐFELSÉGE HOLLANDIA KIRÁLYNŐJE: Drs Ruud F.M. LUBBERS miniszterelnököt; általános ügyek miniszterét; Hans van den BROEK külügyminisztert; H.J. Ch. RUTTEN nagykövetet, az Európai Közösségekhez delegált állandó képviselőt; A PORTUGÁL KÖZTÁRSASÁG ELNÖKE: Dr. Mário SOARES miniszterelnököt; Dr. Rui MACHETE miniszterelnök-helyettest; Dr. Jaime GAMA külügyminisztert; Dr. Ernâni RODRIGUES LOPES pénzügyi és tervezési minisztert; ŐFELSÉGE NAGY BRITANNIA ÉS ÉSZAK-ÍRORSZÁG EGYESÜLT KIRÁLYSÁGÁNAK KIRÁLYNŐJE: Sir Geoffrey HOWE, külügyi és nemzetközösségi minisztert; Sir Michael BUTLER nagykövetet, az Európai Közösségekhez delegált állandó képviselőt; AKIK kicserélve jó és kellő alakban talált meghatalmazásaikat, A KÖVETKEZŐKBEN ÁLLAPODTAK MEG:

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes